145 
Spind, der navnlig i Septbr. bliver meget tæt. Dette Spind dannes 
af en Trichopterlarve, ogsaa i dette Tilfælde af en Hydropsychid- 
larve, der endnu ikke er bestemt. Dr. Wesenberg-Lund har 
taget disse Toppe med Larver og sat dem i Laboratoriets Akvarier. 
I Løbet af faa Dage var Akvarierne gennemtrukne af talløse tykke 
Traade, spundne af Larverne. Han satte dernæst Plankton i Vandet 
og saa da, dels at Planktonorganismerne fangedes af Traadene, dels 
at Larverne bevægede sig langs ad disse. Der er Formodning for, 
at vi ogsaa i dette Tilfælde har med netspindende, planktonfangende 
Former at gøre. Det meget ugunstige Vejr i Sommeren 1907 
hindrede mig i nærmere at komme ind herpaa; men jeg haaber, at 
jeg senere maa kunne give yderligere Oplysninger herom. 
Det synes i det hele, som om alle Nettene, -saavel Plankton- 
poserne - som ogsaa disse eventuelle uregelmæssige Fangnet, kun 
dannes i en Del af Larvens Levetid og maaske ikke paa alle 
Lokaliteter. Baade Dr. Wesenberg-Lund og jeg har Iagt- 
tagelser herfor. Saaledes iagttog jeg Nettene ved Faarbæk første 
Gang den 14. September. Da jeg den 22. September igen besøgte 
Stedet, var alle Nettene forsvundne; men Larverne fandtes ind- 
hyllede i lignende Spindmasser som andre Hydropsychidlarver. Den 
3. Oktober fandtes som de forrige Gange Larver i forskellige Stør- 
relser men ingen Pupper. 
Heri tør vi maaske for en Del søge Forklaringen til, at man 
ikke før er bleven opmærksom paa en saa almindelig Insektlarves 
Fangnet som Polycentropus flavomaculatus's; men Grunden er sik- 
kert for en Del ogsaa den, at Undersøgelserne af vore Trichopterers 
Livsforhold har været altfor mangelfulde, særlig for de Arters 
Vedkommende, der har hjemme i rindende Vande. 
Foreløbig er det da nu konstateret, at vore ferske Vande huser 
Trichopterlarver, der fanger Vandets svævende Dyreformer ganske 
paa samme Maade, som Edderkopperne fanger Luftens flyvende. 
De ovennævnte Hydropsychidlarver anbringer som Edderkopperne 
deres Fangnet, og i disses Traade indfanges Byttet. 
Vidensk. Meddel. fra den naturh. Foren. 1907. 10 
